"Eleni, gwelwyd pen llanw pedair blynedd o waith cwbl angenrheidiol i sicrhau bod y twnneli ar yr A55 yn cyrraedd safonau modern, a gwnaed gwaith yn ddiweddar i wella wyneb y ffordd ac i liniaru llifogydd, ynghyd â gwaith cynnal a chadw brys, a gwaith arall. Mae nifer o gynlluniau ffyrdd wrthi'n cael eu cynllunio neu ar waith ar hyn o bryd ¬− coridor arfaethedig Glannau Dyfrdwy, y Drydedd Bont dros Afon Menai, ffordd osgoi Caernarfon i Bontnewydd, cylchfannau ar yr A55 ar Gyffordd 15 (Llanfairfechan) a Chyffordd 16 (Penmaen-mawr), a chynllun yr A55 rhwng Cyffordd 13 (Abergwyngregyn) a Chyffordd 12 (Tal-y-bont). Mae'n debygol, felly, y byddwn, yn ystod tymor y Llywodraeth hon, yn gweld y buddsoddiad mwyaf ers degawdau, os nad erioed, yn ffyrdd y Gogledd. Mae hynny'n rhywbeth rwyf yn falch iawn ohono.
“This year has seen the culmination of four years of imperative work to bring the A55’s tunnels up to modern standards, alongside recent road surface improvements, flood alleviation work, urgent maintenance work and more. With the proposed Deeside Corridor, Third Menai Crossing, Caernarfon to Bontnewydd bypass, A55 roundabouts at J15 (Llanfairfechan) and J16 (Penmaenmawr) and A55 J13 (Abergwyngregyn) to J12 (Tal y Bont) schemes all at various stages of planning or delivery, this Government term will likely see the biggest investment in roads in North Wales for decades, maybe ever. That’s something I’m extremely proud of.